14/09/2012 | Administración LocalMunicipal
Porto do Son
Aprobación definitiva da Ordenanza reguladora do desenvolvemento de actividades e servizos no Concello de Porto do Son

Ao abeiro do disposto no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro da Ordenanza reguladora do desenvolvemento de actividades e servizos no Concello de Porto do Son, unha vez que se elevou a definitivo o acordo de aprobación inicial, e que é do seguinte teor literal: “ORDENANZA REGULADORA DO DESENVOLVEMENTO DE ACTIVIDADES E SERVIZOS NO CONCELLO DE PORTO DO SON EXPOSICIÓN DE MOTIVOS I. A promulgación da Directiva 2006/123/CE, do Parlamento Europeo e do Consello, do 12 de decembro, relativa aos servizos no mercado interior da Unión Europea (coñecida como como “Directiva de servizos”) veu a darlle unha orientación totalmente novidosa ao labor de intervención das Administracións Públicas nos procedementos para o establecemento e desenvolvemento de actividades e servizos ou, nos termos da propia directiva, “actividades de servizos”. Así, baixo a inspiración dos principios consagrados xa no Tratado da Comunidade Europea de liberdade de establecemento e de liberdade de circulación de servizos, deséñase un réxime xurídico que pretende facer efectivo o exercicio desas liberdades. A normativa comunitaria foi tranposta ao Dereito español, fundamentalmente, a través da Lei 17/2009, do 23 de novembro, sobre libre acceso ás actividades de servizos e o seu exercicio e da Lei 25/2009, do 22 de decembro, de modificación de diversas leis para a súa adaptación á Lei sobre libre acceso ás actividades de servizos e o seu exercicio. A normativa estatatal, de conformidade co Dereito comunitario establece un réxime de simplificación administrativa no que, contra a tradicional regulación que impoñía a esixencia de autorización previa como requisito para desenvolver as actividades e prestar servizos, se senta como regra xeral a innecesariedade de tal autorización, substituíndoa neses casos polas denominadas “declaración responsable” e “comunicación previa” que han de realizar os interesados como única esixencia para iniciar a prestación da actividade de que se trate. De xeito complementario, a actuación da Administración muta dun control a priori da actividade (o outorgamento de licenza ou autorización) a un procedemento a posteriori de verificación do cumprimento dos requisitos legais para o desenvolvemento da actividade polo cidadán. No eido local, en aplicación da normatia sinalada, a Lei 2/2011, do 4 de marzo, de economía sostible introduciu o art.84 bis da Lei 7/1985, do 2 de abril, reguladora das bases do réxime local no que, con carácter xeral se establece a inexibilidade polas Entidades Locais de licenza para o desenvolvemento de actividades e, á súa vez, se fixan os supostos nos que esa regra xeral se excepciona. Así mesmo, o art.84 ter da Lei 7/1985, do 2 de abril, reguladora das bases do réxime local, tamén introducido pola Lei de economía sostible, obriga ás Entidades Locais a establecer e planificar os procedementos de comunicación necesarios (declaración responsable ou comunicación previa), así como os de verficación posterior do cumprimento dos requisitos para o exercicio da actividade cando non se precise de autorización habilitante previa. Por mor do reparto constitucional de competencias entre o Estado e as Comunidades Autónomas sería preciso agardar ata a aprobación das leis sectoriais autonómicas para acadar un marco normativo suficientemente definido que permitise ás ordenanzas locais desenvolver con seguridade as prescricións da normativa comunitaria neste. Cómpre resaltar, neste senso, a aprobación da Lei 13/2010, do 17 de decembro, do comercio interior de Galicia, na que se detallan as actividades comerciais que estarán sometidas á previa obtención de licenza e en cales bastará a presentación dunha comunicación previa ou unha declaración responsable para o seu inicio. En derradeiro lugar, o RD Lei 19/2012, do 25 de maio, de medidas urxentes de liberalización do comercio e de determinados servizos veu a establecer un catálogo de actividades e servizos exentos de autorización previa e que só requerirán para o seu inicio da presentación dunha declaración responsable ou comunicación previa. II. No contexto que se describe resulta ineludible a regulación local daqueles aspectos non concretados pola normativa sectorial e que, en exercicio da autonomía local constitucionalmente recoñecida, lles corresponde efectuar aos concellos. A presente ordenanza, guiándose fundamentalmente polos principios de liberdade de establecemento, confianza lexítima e simplificación administrativa pretende ofrecer unha regulación o máis acabada posible dos supostos nos que excepcionalmente se esixirá a obtención de licenza para o desenvolvemento de actividades, daqueloutros nos que resultará esixible a comunicación previa ou a declaración responsable, en función da súa maior ou menor incidencia sobre o medio ambiente, a salubridade ou a seguridade das persoas. Así mesmo, regúlanse os procedementos para o outorgamento da autorización previa e para a presentación das comunicacións previas e declaracións responsables. Como aspecto novidoso, en aplicación do disposto polo RD Lei 19/2012, do 25 de maio, contémplase a inesixibilidade de licenza urbanística de obra cando deban realizarse obras de acondicionamento de locais para o desenvolvemento de actividades que non precisen de licenza, sempre e cando de acordo coa Lei 38/1999, do 5 de novembro, de ordenación da edificación, para a súa execución non se precise de proxecto técnico. Finalmente, a ordenanza regula os trámites e procedementos para o exercicio polo Concello de Porto do Son das súas potestades de inspección e control, aspectos estes que, debido ás novas orientacións normativas, adquiren un valor e relevancia fundamentais. CAPÍTULO I. DISPOSICIÓNS XERAIS Constitúe o obxecto desta ordenanza a regulación da actividade de intervención administrativa municipal no establecemento e desenvolvemento de actividades de servizos de contido económico no Concello de Porto do Son.1.- A presente ordenanza aplicarase á apertura de establecementos nos que se presten actividades e servizos situados no termo municipal de Porto do Son, ao seu desenvolvemento, así como ás súas modificacións.2.- Excluense do ámbito de aplicación desta ordenanza as actividades que se relacionan a continuación: a) Os postos de venda dos mercados de abastos municipais, sen prexuízo do seu sometemento á normativa ambiental e sanitaria. b) Os quioscos emprazados nos espazos de dominio ou uso público. c) A venda ambulante mediante postos fixos ou vehículos- tenda d) Os garaxes de uso particular e non comercial e os aparcamentos en superficie vinculados a actividades suxeitas a autorización municipal previa. e) As barracas, postos e atraccións instaladas en espazos de dominio ou uso público con motivo de festas tradicionais ou eventos festivos. f) As instalacións deportivas de uso particular e non comercial. g) As antenas ou estacións radioeléctricas de uso particular e non comercial. a) “Actividades de servizos”: aquelas actividades económicas que, desenvolvidas por conta propia e mediante contraprestación económica, supoñen o exercicio dunha actividade industrial ou mercantil consistente na produción de bens ou a prestación estrita de servizos. b) “Autorización municipal previa ou licenza municipal previa”: é a resolución expresa, regrada e de carácter persoal emitida polo órgano competente do Concello de Porto do Son que habilita ao seu titular para o desenvolvemento dunha actividade de servizos. c) “Comunicación previa”: é aquel documento mediante o que os interesados poñen en coñecemento da Administración Pública competente os seus datos identificativos e demais requisitos esixibles para o exercicio dun dereito ou o inicio dunha actividade, de conformidade co previsto na Lei 30/1992, do 26 de novembro, reguladora do réxime xurídico das Administracións Públicas e do procedemento administrativo común. d) “Declaración responsable”: é o documento subscrito polo interesado no que manifesta, baixo a súa responsabilidade, que cumpre con tódolos requisitos establecidos na normativa vixente para acceder ao recoñecemento dun dereito ou facultade ou para o seu exercicio, que dispón da documentación que así o acredita e que se compromete a manter o seu cumprimento durante o período de tempo inherente ao mencionado recoñecemento ou exercicio. Na declaración responsable figurarán, de maneira expresa, clara e precisa, os requisitos aos que se refire o parágrafo anterior. e) “Destinatario”: persoa física ou xurídica que reciba ou utilice unha actividade ou servizo de contido económico ou desexa facelo. f) “Establecemento”: calquera infraestrutura estable na que se desenvolve unha actividade ou presta un servizo económico. g) “Prestador”: persoa física ou persoa xurídica legalmente constituída de conformidade coa lexislación dun estado membro da UE cuxa sé social ou centro de actividade principal se sitúe na UE, que realice actividades ou preste servizos de contido económico. CAPÍTULO II. PROCEDEMENTOS PARA O ESTABLECEMENTO E DESENVOLVEMENTO DE ACTIVIDADES. Sección 1ª. Disposicións xerais. O desenvolvemento de actividades no Concello de Porto do Son precisará de autorización municipal ou da presentación dunha comunicación previa ou declaración responsable, tódolos casos con carácter previo ao inicio da actividade.1.- Os interesados poderán formular solicitudes de consulta previa sobre aspectos relativos ao inicio dunha actividade de servizos ou ao seu exercicio. Nas solicitudes indicarase o tipo de actividade de servizos que se pretende desenvolver e o inmoble no que se levará a cabo, sen prexuízo de que os interesados poidan aportar outros datos ou achegar a documentación que estimen pertinente.2.- O concello respostará a consulta no prazo máximo dun mes, agás nos casos de especial dificultade técnica ou administrativa. A resposta, que non terá carácter vinculante para o concello, será axeitada aos termos da consulta prantexada e, no seu caso, á documentación achegada polo interesado. Sección 2ª. A autorización municipal previa.1.- O outorgamento da autorización municipal ou licenza previa será esixible cando así o estableza a normativa sectorial aplicable á actividade de que se trate ou cando concorra unha razón imperiosa de interese xeral. Enténdese que concorre unha razón imperiosa de interese xeral cando a actividade a desenvolver, sen estar sometida aos trámites de incidencia, efecto ou avaliación ambiental, sexa susceptible de producir unha relevante afección negativa ao medio ambiente, cando produzan impacto no patrimonio histórico- artístico ou no uso privativo e ocupación do dominio público municipal ou cando se trate de actividades nas que, por estar dirixidas ao público xeral, se produzan importantes concorrencias nas que resulta preciso garantir a salubridade ou seguridade públicas.2.- As actividades suxeitas á previa obtención de autorización municipal para o seu desenvolvemento relaciónanse no anexo I desta ordenanza.1.- O procedemento de outorgamento da autorización municipal previa iniciarase a solicitude do interesado, para o que deberá presentar a seguinte documentación: a) solicitude en documento normalizado, de conformidade co modelo descrito no Anexo IV desta ordenanza. A esta solicitude xuntarase a de licenza urbanística no caso de que sexa preciso realizar obras dalgún tipo. b) dous exemplares da memoria de actividade asinada por técnico competente e, no seu caso, visado polo respectivo colexio oficial. Para o caso de que a actividade deba someterse a informe sectorial doutras Administracións Públicas, aportarase unha copia a maiores por cada organismo que deba informar. A memoria de actividade incluirá, necesariamente, unha descrición detallada da actividade e das medidas e sistemas correctores propostos para a súa adaptación á normativa ambiental aplicable e para minimizar os seus efectos no medio. Así mesmo incluirá unha xustificación do cumprimento da seguinte normativa: - Normativa de protección ambiental que resulte aplicable (Lei 1/1995, do 2 de xaneiro, de protección ambiental de Galicia; Decreto 133/2008, do 12 de xuño, polo que se regula a avaliación de incidencia ambiental e concordantes, entre outros). - Código técnico da edificación - Normativa en materia de accesibilidade - Normativa en materia de protección contra a contaminación acústica - Normativa en materia de salubridade e calidade do aire interior e ventilación - Normativa en materia de tratamento de residuos - Normativa sobre espectáculos públicos e actividades recreativas, no seu caso. - Normativa sobre disposicións mínimas de seguridade e saúde nos lugares de traballo (Real Decreto 486/97 de 14 de abril, ou norma que o substitúa). - Certificación técnica de solidez e seguridade no caso de locais existentes. - Toda aquela normativa específica do uso ou actividade concreta que se pretende implantar. c) copia dos informes, autorizacións ou concesións esixidos pola lexislación sectorial e non se tramiten desde o concello.2.- Para o caso de que tamén deba solicitarse licenza de obra, deberase achegar a documentación esixible pola normativa urbanística aplicable, sen prexuízo de que, no seu caso, poida integrarse no proxecto presentado para o outorgamento da autorización municipal previa.3.- Nos supostos de modificación parcial dunha actividade previamente autorizada, a solicitude e documentación técnica referirase á parte ou partes da actividade afectadas pola modificación.1.- O prazo máximo no que debe resolverse o expediente e notificarse a resolución será de tres meses, sen prexuízo das ampliacións que resulten procedentes de conformidade coa lexislación reguladora do procedemento administrativo común.2.- Se a solicitude presentada non reúne os requisitos esixidos, requirirase ao interesado para que, nun prazo de dez días, subsane as faltas ou achegue os documentos preceptivos, indicándolle que, de non facelo, se lle terá por desistido do seu dereito previa resolución nese senso. Unha vez completa a solicitude, disporase a apertura dun trámite de información pública mediante anuncio no Boletín Oficial da Provincia e no taboleiro de editos do concello dun anuncio no que se fará constar: a) identificación do solicitante; b) actividade que pretende desenvolverse; c) emprazamento da actividade. Así mesmo, notificarase persoalmente aos veciños lindeiros do inmoble no que pretenda desenvolverse a actividade. Exceptuaranse do trámite anterior as solicitudes para o desenvolvemento de actividades que unicamente xeren ruídos e vibracións e que vaian emprazarse en polígonos ou áreas industriais.3.- Cumprido o trámite de información pública os servizos técnicos municipais emitirán informe relativo aos seguintes extremos: a) adecuación e cumprimento da normativa urbanística aplicable e, no seu caso, da normativa de edificación naqueles aspectos que deban ser verificados polo concello. b) cumprimento das ordenanzas municipais; c) cumprimento da normativa relativa ao funcionamento da actividade e, en especial, da normativa sobre ruídos; d) garantía e eficacia dos sistemas correctores. Ao informe técnico unirase informe xurídico emitido polos servizos municipais.4.- Con carácter simultáneo ao de informe municipal, recabaranse os informes sectoriais que fosen precisos en atención á natureza da actividade e que non deba achegar o solicitante.5.- Instruído o expediente, outorgarase un trámite de audiencia e porase de manifesto o expediente por un prazo de dez días hábiles aos interesados que comparecesen no procedemento para que poidan formular as alegacións e presentar canta documentación estimen pertinente. Noutro caso, prescindirase deste trámite.6.- Durante a tramitación do procedemento o concello poderá requirir ao solicitante a presentación da documentación que, xustificada e razoablemente se estime precisa para a resolver o expediente. Co requirimento outorgarase un prazo para o seu cumprimento que, en ningún caso, poderá exceder da metade do prazo establecido para resolver o procedemento. O concello tamén poderá propor ao interesado a modificación do proxecto naqueles aspectos que, incumprindo a normativa aplicable, poidan subsanarse.7.- Cumprimentados os anteriores trámites e informadas, no seu caso, as alegacións que se presentasen, elevarase ao órgano competente proposta para a resolución do procedemento.1.- A resolución de outorgamento da autorización conterá o nome ou razón social do titular da licenza, a actividade autorizada, a situación do establecemento no que se vai desenvolver a actividade e as condicións particulares da autorización, tales como superficie do local, aforo máximo autorizado, elementos con incidencia negativa sobre o medio ambiente e medidas correctoras a implantar.2.- O órgano competente denegará o outorgamento da licenza, de xeito expreso e motivado, cando a actividade pretendida resulte incompatible coa normativa urbanística, coa lexislación aplicable ao desenvolvemento da actividade ou coas ordenanzas municipais.3.- Transcorrido o prazo máximo para resolver o procedemento sen terse notificado a súa resolución, entenderase outorgada a autorización, agás cando tal concesión supoña a transferencia de facultades relativas ao dominio ou servizo públicos. Sección 3ª. A comunicación previa e a declaración responsable. Estarán suxeitos a comunicación previa ou declaración responsable as actividades que se relacionan nos anexos II e III desta ordenanza, clasificadas en función da superficie útil e da potencia instalada nos locais onde vaia desenvolverse a actividade ou prestarse o servizo, dos produtos manexados e da maior ou menor afluencia de público previsible. Así mesmo, estarán suxeitas ao réxime correspondente aqueloutras actividades comerciais e de servizos que determinen os órganos competentes do Goberno do Estado ou da Xunta de Galicia.1.- O procedemento de comunicación previa require da cumprimentación e presentación do modelo que se recolle como anexo V nesta ordenanza. Coa comunicación previa deberá achegarse unha memoria de actividade asinada por técnico competente cos requisitos sinalados no art.7.1 desta ordenanza.2.- Cando a comunicación previa non reúnan os requisitos sinalados no parágrafo anterior, requirirase ao interesado para a súa subsanación, de conformidade co establecido na normativa reguladora do procedemento administrativo común.1.- O procedemento de declaración responsable precisará cumprimentar e presentar o modelo recollido no anexo VI desta ordenanza cunha antelación mínima de quince días naturais ao de comezo da actividade. A declaración responsable conterá a manifestación explícita do cumprimento daqueles requisitos que resulten esixibles de acordo coa normativa vixente, incluído o de posuír o proxecto de obra correspondente, para o caso de que fose preciso realizar obras que así o requirisen segundo o establecido na Lei 38/1999, do 5 de novembro, de ordenación da edificación.2.- Recibida a declaración responsable, os servizos municipais verificarán as seguintes circunstancias: a) que a documentación presentada está completa; b) que a actuación que se pretenda desenvolver estea suxeita ao procedemento de declaración responsable. De comprobarse a existencia de erros ou deficiencias na declaración, requirirase ao promotor para a súa subsanación, de conformidade co establecido polo art.71 da Lei 30/1992.3.- No suposto de verificarse que a actividade a desenvolver non está incluída no ámbito de aplicación obxectivo da declaración responsable ou que non é conforme coa normativa aplicable, o concello requirirá ao promotor para que solicite a correspondente licenza ou subsane as deficiencias que se deduzan da documentación achegada. Neste caso, o concello poderá ordenar a suspensión cautelar da actividade, para o caso de que xa se iniciara, de conformidade co previsto no art.71 bis 4 da Lei 30/1992, e sen prexuízo do exercicio das potestades de comprobación e inspección.1.- A copia da comunicación previa ou declaración responsable presentada e selada polo Rexistro Xeral do concello terá a consideración de toma de coñecemento do desenvolvemento das actividades polo Concello de Porto do Son. Este documento deberá exporse no establecemento onde se desenvolva a actividade.2.- A toma de coñecemento non supón autorización nin conformidade administrativa coa actividade senón o mero coñecemento polo concello do seu desenvolvemento e aos efectos de posibilitar as comprobacións oportunas.1.- Cando para o desenvolvemento das actividades de servizos incluídas no catálogo do Real Decreto Lei 19/2012, do 25 de maio, de medidas urxentes de liberalización do comercio e de determinados servizos resulte necesario executar obras de acondicionamento dos locais correspondentes que non precisen da redacción dun proxecto de obra segundo a Lei 38/1999, do 5 de novembro, de ordenación da edificación, non será esixible o previo outorgamento de licenza urbanística.2.- Están excluídas do ámbito de aplicación deste artigo as obras de edificación que fosen precisas conforme ao ordenamento vixente, que se rexerán en canto á esixencia de licenza previa, requisitos xerais e competencia para o seu outorgamento, pola normativa correspondente. Sección 4ª. Transmisión da titularidade de actividades.1.- A transmisión da titularidade de actividades e servizos deberá porse en coñecemento do concello. Con este fin, o novo titular da actividade deberá cumprimentar o modelo de comunicación previa que figura como anexo V a esta ordenanza.2.- Na comunicación previa de transmisión de titularidade constará de xeito expreso o consentimento do transmitente ou, noutro caso, achegarase documentación acreditativa da mencionada transmisión. Na comunicación constará expresamente a asunción polo novo titular das obrigas establecidas na comunicación previa, declaración responsable ou licenza, así como aqueloutras que resulten esixibles de conformidade coa normativa de aplicación. Do mesmo xeito, farase constar expresamente que non se produciron modificacións na actividade que precisen dunha nova comunicación previa, declaración responsable ou de autorización municipal.3.- Os cambios na titularidade dunha actividade non afectarán ás ordes de suspensión ou clausura ou sancións recaídas sobre o local ou a actividade. Tampouco suspenderán a tramitación dos expedientes tendentes á aplicación de tales medidas, se ben as actuacións e trámites posteriores á transmisión da actividade deberán ser notificados ao novo titular. CAPÍTULO III. ACTIVIDADE INSPECTORA.1.- Correspóndelle ao Concello de Porto do Son exercer o labor de inspección das actividades que se desenvolvan no seu termo municipal, coa finalidade de comprobar o seu correcto funcionamento, a veracidade da información contida na documentación achegada para o seu desenvolvemento ou calquera outra cuestión relativa ao establecemento, no marco das competencias municipais. Durante a práctica da inspección o persoal municipal poderá esixir a presentación da documentación acreditativa do cumprimento de calquera extremo previsto na normativa aplicable.2.- A comprobación da inexactitude ou falsidade de calquera dato, manifestación ou documento de carácter esencial que se aportara para o inicio da actividade ou o incumprimento dos requisitos establecidos pola normativa aplicable para o seu desenvolvemento, determinará a imposibilidade de continuar coa prestación da actividade, sen prexuízo das responsabilidades penais, civís ou administrativas que puidesen concorrer. Para estes efectos, o concello ordenará a suspensión da actividade ou a adopción das medidas correctoras oportunas, sen prexuízo da tramitación dos expedientes sancionadores que fosen procedentes.1.- Do resultados da actuación inspectora levantarase acta na que se consignará un dos seguintes ditames: a) favorable: cando a actividade inspeccionada se exerza de acordo coa normativa de aplicación; b) condicionado: cando se aprecie a necesidade de adoptar medidas correctoras; c) desfavorable: cando a actividade inspeccionada presente irregularidades substanciais. Para o caso de emitirse ditame condicionado ou desfavorable, o técnico inspector efectuará proposta das medidas a adoptar, incluído o cese definitivo da actividade.2.- Os servizos municipais competentes, no caso de actividades ditaminadas desfavorablemente ou condicionadas, requirirán ao titular da actividade para a adopción das medidas que se estimen procedentes, outorgándolle un prazo ao efecto. Transcorrido o prazo sen que se adoptasen as medidas ordenadas, o órgano competente ditará resolución acordando a suspensión da actividade ata a adopción das medidas correctoras indicadas.3.- No caso de que o inspector aprecie a existencia de indicios de terse cometido unha infracción, advertirallo ao posible responsable e consignarao na acta.1.- O órgano municipal competente disporá a suspensión de actividades nos seguintes nos seguintes supostos: a) cando se constate a falsidade da documentación achegada coa comunicación previa, declaración responsable ou para o outorgamento da licenza; b) cando se comprobe o seu funcionamento incorrecto por non exercerse de acordo cos requisitos establecidos na normativa de aplicación; c) cando non se adoptasen as medidas correctoras requiridas polo concello. A resolución pola que se ordene a suspensión da actividade será inmediatamente executiva e notificarase ao promotor da actividade ou ás persoas que o sucedesen na mesma ou que se subrogasen por calquera título no seu dereito.2.- A suspensión de actividades poderá acordarse, con carácter de medida cautelar, cando as actividades se exerzan sen ter efectuado a pertinente comunicación previa ou declaración responsable e presentado, no seu caso, a documentación que resultase esixible, ou sen ter obtido a correspondente licenza. CAPÍTULO IV. RÉXIME SANCIONADOR.1.- Terán a consideración de infraccións as accións e omisións que vulneren as normas contidas na presente ordenanza, así como a desobediencia aos mandatos e requirimentos do concello ou aos seus axentes ditados en aplicación da mesma.2.- As infraccións clasifícanse en moi graves, graves e leves, de conformidade coa tipificación recollida nos artigos seguintes.1.- Son infraccións leves: a) desenvolver a actividades sen ter presentado a correspondente comunicación previa ou declaración responsable; b) non ter a disposición dos servizos municipais ou autoridades competentes no lugar onde se desenvolve a actividade o documento de comunicación previa ou declaración responsable presentado no concello ou a licenza municipal; c) non ter exposto á vista do público no lugar onde se desenvolva a actividade o documento de comunicación previa ou declaración responsable presentado no concello ou a licenza municipal; d) os incumprimentos desta ordenanza que non estean tipificados como infracción grave ou moi grave.2.- Son infraccións graves: a) o exercicio da actividade sen a previa obtención de licenza, cando non supoña unha perturbación relevante da convivencia que afecte de maneira grave, inmediata e directa á tranquilidade ou ao exercicio dos dereitos lexítimos doutras persoas, ao normal desenvolvemento das actividades de todas clases ou á salubridade ou ornato públicos; b) o desenvolvemento da actividade incumprindo a orde de suspensión da mesma, cando non supoña unha perturbación relevante da convivencia que afecte de maneira grave, inmediata e directa á tranquilidade ou ao exercicio dos dereitos lexítimos doutras persoas, ao normal desenvolvemento das actividades de todas clases ou á salubridade ou ornato públicos; c) o desenvolvemento de actividades distintas das postas en coñecemento do concello ou das autorizadas, cando non supoña unha perturbación relevante da convivencia que afecte de maneira grave, inmediata e directa á tranquilidade ou ao exercicio dos dereitos lexítimos doutras persoas, ao normal desenvolvemento das actividades de todas clases ou á salubridade ou ornato públicos; d) o incumprimento das obrigas, prohibicións ou condicións da comunicación previa, declaración responsable ou autorización ou das ordenadas polo concello.3.- Son infraccións moi graves as condutas descritas nas letras a), b) e c) do apartado anterior sempre que supoñan unha perturbación relevante da convivencia que afecte de maneira grave, inmediata e directa á tranquilidade ou ao exercicio dos dereitos lexítimos doutras persoas, ao normal desenvolvemento das actividades de todas clases ou á salubridade ou ornato públicos; A comisión das infraccións tipificadas nesta ordenanza levará aparellada, no defecto de normativa sectorial específica, a imposición das seguintes sancións: a) infraccións moi graves: multa de ata 3.000,00 euros; b) infraccións graves: multa de ata 1.500,00 euros; c) infraccións leves: multa de ata 750,00 euros. As infraccións e sancións tipificadas nesta ordenanza prescribirán nos prazos e do modo previsto na Lei 30/1992, do 26 de novembro, reguladora do réxime xurídico das Administracións Públicas e do procedemento administrativo común. O exercicio da potestade sancionadora pola comisión das infraccións tipificadas nesta ordenanza rexerase polo establecido no R. D. 1398/1993, do 4 de agosto, aproba o Regulamento do procedemento para o exercicio da potestade sancionadora. O órgano competente para a imposición de sancións é a Alcaldía, sen prexuízo das delegacións de competencias que legalmente poidan efectuarse. DISPOSICIÓN ADICIONAL A Xunta de Goberno Local poderá adaptar, modificar ou ampliar os modelos normalizados de comunicación previa ou declaración responsable que figuran como anexos a esta ordenanza. Os acordos que se adopten ao respecto serán obxecto da correspondente publicación. DISPOSICIÓN TRANSITORIA 1.- Os procedementos iniciados con anterioridade á entrada en vigor do Real Decreto Lei 19/2012, do 25 de maio, e que teñan por finalidade a obtención das licenzas ou autorizacións esixibles de conformidade coa normativa anterior para o desenvolvemento das actividades e servizos incluídos no seu ámbito de aplicación, tramitaranse e resolverán pola normativa vixente no momento de presentación da solicitude.2.- Os promotores dos expedientes de solicitude de autorización ou licenza para o desenvolvemento de actividades incluídas no ámbito de aplicación dos procedementos de comunicación previa ou declaración responsable que á entrada en vigor da presente ordenanza se atopasen en tramitación poderán acollerse a eles, previo desistimento da súa solicitude inicial, cumprimentando os requisitos sinalados nesta ordenanza.3.- As actividades que dispoñan de licenza outorgada con anterioridade á entrada en vigor desta ordenanza consideraranse asimiladas, para tódolos efectos, á categoría correspondente das previstas nesta norma. DISPOSICIÓN DERROGATORIA Quedan derrogadas cantas ordenanzas e regulamentos do Concello de Porto do Son se opoñan a esta disposición. DISPOSICIÓN FINAL A presente ordenanza entrará en vigor unha vez aprobada definitivamente e publicado o seu texto íntegro e transcorrido o prazo establecido no art.65.2 da Lei 7/1985, do 2 de abril, reguladora das bases do réxime local. **** Actividades suxeitas a autorización municipal. a) Actividades suxeitas aos trámites de avaliación de incidencia, efecto ou impacto ambientais. b) Actividades comerciais que precisen de informe previo da consellería competente en materia de sanidade. c) Actividades incluídas no ámbito de aplicación do Decreto 292/2004, do 18 de novembro, polo que se aproba o Catálogo de espectáculos públicos e actividades recreativas da Comunidade Autónoma de Galicia, agás as detalladas nos epígrafes 1.2 (Espectáculos teatrais e musicais), 2.1 (Actividades culturais e sociais) e 2.9 (Festexos e celebracións populares). d) Actividades non suxeitas aos trámites de comunicación previa ou declaración responsable. e) Actividades excluídas do ámbito de aplicación da Directiva 2006/123/CE do Parlamento Europeo e do Consello, do 12 de decembro, relativa aos servizos no mercado interior da Unión Europea. **** Actividades suxeitas a comunicación previa. a) Actividades incluídas nos epígrafes 1.2 (Espectáculos teatrais e musicais), 2.1 (Actividades culturais e sociais) e 2.9 (Festexos e celebracións populares) do Decreto 292/2004, do 18 de novembro, polo que se aproba o Catálogo de espectáculos públicos e actividades recreativas da Comunidade Autónoma de Galicia. b) Locais comerciais ou de servizos de entre 200 e 400 m2 de superficie útil e ata 15 Kw de potencia mecánica instalada. c) Actividades industriais, talleres artesanais e similares cunha Qs igual ou menor a 42 MJ/m2 e unha superficie útil menor ou igual a 60 m2. d) Centros docentes, agás os incluídos no Decreto 329/2005 da Xunta de Galicia, e sen prexuízo da obtención da correspondente licenza para as instalacións que posúan e que deban estar suxeitas a ela (p. e. cociñas ou depósitos de combustible). e) Almacéns de obxectos e materiais, agás os de produtos químicos ou farmacéuticos, combustibles, lubricantes, fertilizantes, praguicidas, herbicidas, pinturas, vernices, ceras ou pneumáticos, sempre que a súa superficie útil sexa menor a 500 m2 e a súa Qs sexa menor de 425 MJ/m2. g) Almacéns de produtos petrolíferos, químicos con recipientes de presión ou con produtos químicos que non precisen de proxecto técnico segundo a normativa específica de aplicación. h) Centros de diagnóstico e laboratorios de análises clínicas sen manipulación se produtos inflamables nin contaminantes. i) Expositores de mariscos vivos e viveiros que non teñan a consideración de cetáreas. j) Actividades agropecuarias relacionadas no anexo III do Decreto 133/2008. k) A transmisións da titularidade de actividades e servizos. **** Actividades suxeitas a declaración responsable. a) Actividades e servizos incluídos no catálogo do Real Decreto Lei 19/2012, do 25 de maio, de medidas urxentes de liberalización do comercio e de determinados servizos e aqueloutras que na súa aplicación poidan determinar os órganos competentes da Administración estatal ou autonómica. b) Actividades e servizos non incluídas no ámbito de aplicación do Real Decreto Lei 19/2012, do 25 de maio, cunha superficie útil e de exposición de ata 200 m2, incluídos locais de oficinas, despachos profesionais e academias de ensino, agás as de artes musicais. c) Centros de culto relixioso. d) Garaxes de uso privado non autorizados por licenza de obra con capacidade de ata cinco prazas. e) Aparcadoiros e exposicións de vehículos ao aire libre. f) Actividades de carácter non mercantil ou industrial das que sexan titulares órganos das Administracións Públicas. **** Modelo de solicitude de autorización previa. **** Modelo de comunicación previa. **** Modelo de declaración responsable Contra o presente acordo poderá interporse polos interesados recurso contencioso- administrativo perante a Sala do Contencioso- Administrativo do Tribunal Superior de Xustiza de Galicia, no prazo de dous meses contados desde o seguinte ao de publicación deste anuncio, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso- administrativa. Porto do Son, 5 de setembro de 2012. O Alcalde- Presidente, Asdo. José Luis Oujo Pouso